Sistem za preporuku parfema

Đorđe Ognjenović, SW-2/2016

# Motivacija:

Ljudi su često u situaciji da kupe parfem za sebe ili kao poklon za dragu osobu. Koji parfem kupiti? Na koji način izabrati? Za kakve prilike je namenjen? To je samo mali deo pitanja koji se pojavljuju prilikom izbora parfema.

# Pregled problema:

Aplikacija bi trebala da pomogne korisniku prilikom izbora parfema time što bi dala preporuku na osnovu njegovih potreba, preferenci, budžeta i sl. Postojeća rešenja ne uzimaju u obzir prilike za koje je parfem namenjen, kao ni vrstu, cenu i druge bitne stavke prilikom izbora.

# Metodologija rada:

## Očekivani ulazi:

* Cena
* Godišnje doba (proleće, leto, jesen, zima)
* Prilika (žurka, posao, svakodnevni, dejt)
* Omiljena vrsta (drvenasti, začinski, cvetni, aromatični, kožni, akvatični)
* Pol (muški, ženski, uniseks)
* Godine života
* Omiljeni brendovi

Očekivani izlaz:

Preporučeni parfemi dobijeni na osnovu datog ulaza od strane korisnika.

## Baza znanja:

Administrator aplikacije treba da unese parfeme i potrebne podatke za njih.

# Pravila:

Korisnik popunjava formu sa informacijama potrebnim za izbor parfema.

1. Cena
   1. Od 0 – 5000 dinara -> cena je niska i bodovi se dodaju parfemima sa niskom cenom
   2. 5000 – 15000 dinara -> cena je srednja i bodovi se dodaju parfemima sa srednjom cenom
   3. Više od 15000 dinara -> cena je visoka i bodovi se dodaju parfemima sa visokom cenom
2. Omiljeni brend
   1. Bodovi se dodaju za parfem traženog brenda
3. Pol
   1. Ako je pol muški -> bodovi se dodaju za muški parfem
   2. Ako je pol ženski -> bodovi se dodaju za ženski parfem
   3. Ako je pol uniseks -> bodovi se dodaju za uniseks parfeme
4. Omiljena vrsta
   1. Bodovi se dodaju za parfem tražene vrste
5. Starosno doba osobe na osnovu godina života
   1. 0 – 14 -> osoba je dete
   2. 14 – 18 -> osoba je tinejdžer
   3. 18 – 24 -> osoba je student
   4. 24 – 50 -> osoba je odrasla
   5. 50+ -> osoba je starija
6. Predloži brend na osnovu godina i pola
   1. Ako je pol muški i ako je osoba student -> Bodovi se dodaju parfemima brenda Versace
   2. Ako je pol ženski i ako je osoba student -> Bodovi se dodaju paremima brenda Paco Rabanne
7. Predloži doba dana kada se parfem nosi
   1. Ako je prilika žurka ili dejt-> parfem je noćni
   2. Ako je prilika posao ili svakodnevni -> parfem je dnevni
8. Predloži poželjno trajanje na osnovu doba dana i godišnjeg doba
   1. Ako je godišnje doba leto i doba dana dan -> trajanje parfema je kratko
   2. Ako je godišnje doba zima i doba dana noć -> trajanje parfema je dugo
   3. Ako je godišnje doba proleće i doba dana dan -> trajanje parfema je kratko
   4. Ako je godišnje doba jesen i doba dana noć -> trajanje parfema je dugo
9. Predloži koncentraciju parfema na osnovu trajanja i cene
   1. Ako je trajanje kratko i cena je niska -> bodovi se dodaju za parfeme edc koncentracije
   2. Ako je trajanje kratko i cena je srednja ili visoka -> bodovi se dodaju za parfeme edt koncentracije
   3. Ako je trajanje dugo i cena je niska ili srednja -> bodovi se dodaju za parfeme edp koncentracije
   4. Ako je trajanje dugo i cena je visoka -> bodovi se dodaju za parfeme parfum koncentracije
10. Predloži projekciju i trajanje na osnovu starosnog doba osobe i prilike
    1. Ako je osoba student i prilika je žurka -> Bodovi se dodaju za parfeme sa jakom projekcijom i dugim trajanjem
    2. Ako je osoba student i prilika je posao -> Bodovi se dodaju za parfem srednje projekcije i srednjim trajanjem.
    3. Ako je osoba odrasla i prilika je posao -> Bodovi se dodaju za parfem slabe projekcije i dugim trajanjem
    4. Ako je osoba tinejdžer ili student i prilika je dejt -> Bodovi se dodaju za parfem jake projekcije i srednjim trajanjem

# Primer rezonovanja:

Primer:

* Ako korisnik ima 18 - 24 godine -> Onda je student
* Ako je student i prilika je žurka -> Bodovi se dodaju za parfeme sa jakom projekcijom i dugim trajanjem

Primer 2:

* Ako je prilika svakodnevni -> doba dana je dan
* Ako je godišnje doba leto i ako je doba dana dan -> trajanje parfema je kratko
* Ako je trajanje parfema kratko i cena je srednja -> bodovi se dodaju za parfeme koncentracije edt

Primer 3 (korišćenje accumulate funkcije):

* Za uneti omiljeni brend ispisati minimalnu, maksimalnu i prosečnu cenu parfema

# Literatura:

Sajt za informacije o parfemima: <https://www.fragrantica.com/>

Sajt za cene parfema: <https://www.jasmin.rs/>